

**ข่าวประชาสัมพันธ์**

**กรุงไทย สร้างประวัติศาสตร์ใหม่ คว้า 88 รางวัล จากเวทีทั่วโลก ตอกย้ำความสำเร็จนำนวัตกรรมขับเคลื่อนองค์กรยั่งยืน**

ธนาคารกรุงไทย สร้างสถิติใหม่คว้า 88 รางวัลจากเวทีระดับสากลและองค์กรชั้นนำในประเทศ จากความสำเร็จ ขับเคลื่อนองค์กรด้วยนวัตกรรม ก้าวนำการเปลี่ยนแปลง พัฒนาผลิตภัณฑ์และบริการที่ตอบโจทย์ลูกค้าในทุกมิติ ดำเนินธุรกิจอย่างมีความรับผิดชอบต่อสังคมและสิ่งแวดล้อม ก้าวสู่ธนาคารยั่งยืน

ธนาคารกรุงไทย ประสบความสำเร็จในการนำนวัตกรรมและเทคโนโลยีมาพัฒนาผลิตภัณฑ์และบริการทางการเงิน เพื่อตอบโจทย์ลูกค้าทุกกลุ่มในทุกมิติ และยกระดับคุณภาพชีวิตคนไทยให้ดีขึ้นในทุกวัน ภายใต้แนวคิด  **“นวัตกรรมสร้างคุณค่า ตอบโจทย์ลูกค้า สู่ความยั่งยืน”** โดยให้ความสำคัญกับสิ่งแวดล้อม สังคม และธรรมาภิบาล (ESG) ให้ทุกภาคส่วนเติบโตไปพร้อมกันอย่างสมดุล ลดความเหลื่อมล้ำในสังคม ตอบโจทย์เป้าหมายการพัฒนาอย่างยั่งยืน (SDGs) ของสหประชาชาติ ได้รับการยอมรับจากองค์กรชั้นนำต่างประเทศและในประเทศ สะท้อนจากปี 2567 ได้รับ 88 รางวัลจากทั่วโลก แบ่งเป็นรางวัลระดับนานาชาติ 64 รางวัล และรางวัลระดับประเทศ 24 รางวัล ครอบคลุมรางวัลประเภทต่างๆ ดังนี้

* **รางวัลประเภทผู้นำองค์กร (CEO Award)** จำนวน 10 รางวัล สะท้อนถึงความเป็นผู้นำองค์กร ที่มีวิสัยทัศน์ก้าวไกล ขับเคลื่อนองค์กรด้วยนวัตกรรม ภายใต้แนวคิด **“นวัตกรรมสร้างคุณค่า ตอบโจทย์ลูกค้า สู่ความยั่งยืน”** ยกระดับคุณภาพชีวิตคนไทยให้ดีขึ้นภายใต้วิถีชีวิตยุคใหม่ ผลักดันองค์กรให้ก้าวนำการเปลี่ยนแปลง เติบโตอย่างแข็งแกร่งไปพร้อมกับทุกภาคส่วนในสังคม จนได้รับความเชื่อมั่นจากลูกค้าและผู้มีส่วนได้เสียทุกกลุ่ม ในฐานะองค์กรที่มีส่วนสร้างการเปลี่ยนแปลงที่ดีขึ้นให้กับสังคมและเศรษฐกิจของประเทศ รางวัลที่โดดเด่นคือ **รางวัล Banking CEO of the Year Thailand 2024** จาก Global Banking & Finance Review Magazine สหราชอาณาจักร และ **รางวัล Thailand Corporate Excellence Awards 2024** ระดับ Distinguished สาขาความเป็นเลิศด้านผู้นำ จากสมาคมการจัดการธุรกิจแห่งประเทศไทย (TMA)
* **รางวัลประเภทความยั่งยืน (Sustainability / CSR)** จำนวน 23 รางวัล จากความมุ่งมั่นส่งเสริมและพัฒนาเศรษฐกิจให้เติบโตอย่างยั่งยืนในระยะยาว พัฒนาเครื่องมือทางการเงินสนับสนุนการดำเนินธุรกิจ อย่างมีความรับผิดชอบต่อสิ่งแวดล้อม สังคม และธรรมาภิบาล (ESG) มุ่งสู่เป้าหมายปล่อยก๊าซคาร์บอนเป็นศูนย์ (Net Zero Emission) ทั้งในระดับองค์กรและระดับประเทศ ตอบโจทย์เป้าหมายการพัฒนา
ที่ยั่งยืนของสหประชาชาติ (SDGs) รางวัลที่โดดเด่นคือ **รางวัล Asia Corporate Excellence & Sustainability Awards 2024** สาขา Top Community Centric Companies in Asia จาก MORS Group ประเทศมาเลเซีย และ **รางวัล** **Thailand Corporate Excellence Award** สาขาความเป็นเลิศด้านการพัฒนาที่ยั่งยืน จาก TMA
* **รางวัลประเภทการพัฒนาผลิตภัณฑ์และบริการ (Product & Service)** จำนวน 21 รางวัล จากความสำเร็จในการพัฒนาผลิตภัณฑ์และบริการทางการเงินที่ทันสมัย มอบประสบการณ์ที่แตกต่างและตอบโจทย์ลูกค้าอย่างตรงจุด ครอบคลุมผลิตภัณฑ์ด้านตลาดเงินตลาดทุน ผลิตภัณฑ์จัดการการเงินเพื่อธุรกิจแบบครบวงจร และผลิตภัณฑ์การเงินที่เชื่อมโยงเป้าหมายด้านความยั่งยืน รางวัลที่โดดเด่นคือ **รางวัล Global Transaction Banking Innovation Awards 2024** สาขา Best Domestic Bank for Cash Management in Thailand (Winner) จาก The Digital Banker Magazine ประเทศสิงคโปร์, **รางวัล Derivatives House of the Year Thailand** จาก Risk.net สหราชอาณาจักร และรางวัล **Thailand Corporate Excellence Award 2024** สาขาความเป็นเลิศด้านสินค้า/การบริการ ระดับ Distinguished จาก TMA
* **รางวัลประเภท Digital Banking** จำนวน 8 รางวัล จากการพัฒนาผลิตภัณฑ์และบริการการเงินดิจิทัล ช่วยให้การทำธุรกรรม เป็นเรื่องง่าย สะดวก รวดเร็ว และปลอดภัยตามมาตรฐานสากล โดยเฉพาะแอปพลิเคชัน Krungthai NEXT ที่ตอบโจทย์การทำธุรกรรมในทุกมิติ ทั้งโอน จ่าย ฝาก ถอน และการลงทุน รางวัลที่โดดเด่นคือ **รางวัล Best Digital Bank Thailand 2024** จาก World Economic Magazineสหราชอาณาจักร
* **รางวัลประเภทองค์กร (Corporate)** จำนวน 5 รางวัล ด้วยผลการดำเนินงานที่เติบโตต่อเนื่อง และความมุ่งมั่นเพื่อพัฒนาผลิตภัณฑ์ให้ตอบโจทย์ลูกค้าทุกมิติ รวมถึงการให้ความสำคัญกับการกำกับดูแลกิจการที่ดี เช่น **รางวัล Asia Pacific Enterprise Awards 2024** สาขา Corporate Excellence จาก Enterprise Asia ประเทศสิงคโปร์ และ **รางวัล Corporate Governance Report of Thai Listed Companies 2024 (CGR 2024)** ระดับดีเลิศ จาก สมาคมส่งเสริมสถาบันกรรมการบริษัทไทย (IOD)
* **รางวัลประเภทการบริหารจัดการทรัพยากรบุคคล (HR)** จำนวน 9 รางวัล จากความโดดเด่นด้านการบริหารและพัฒนาทรัพยากรบุคคล ที่มุ่งสร้างคุณภาพชีวิตที่ดีให้กับพนักงานผ่านการพัฒนาทักษะด้านการเงิน และทักษะด้านความเข้าใจและการใช้เทคโนโลยีดิจิทัล (Digital Literacy) เพื่อให้ทันยุคสมัยอย่างต่อเนื่อง รวมถึงการนำ ONE Krungthai Application มาใช้ในองค์กร เพื่อสร้างประสบการณ์ที่ดีและส่งเสริมให้เกิดความผูกพันภายในองค์กร รางวัลที่โดดเด่นคือ **รางวัล Thailand Digital Employee Experience of the Year – Banking** จาก The Asian Business Review ประเทศสิงคโปร์ และ **รางวัลTop 50 Companies in Thailand 2024** จาก WorkVenture
* **รางวัลประเภทการตลาดและการสร้างแบรนด์ (Marketing & Branding)** จำนวน 12 รางวัล จากการ ใช้สื่อโซเชียลมีเดียอย่างสร้างสรรค์ ผ่าน Krungthai Care เพื่อสื่อสารกับลูกค้าและประชาชนได้อย่างมีประสิทธิภาพ รางวัลที่โดดเด่นคือ **รางวัล Best Bank for Social Media Thailand 2024** จาก World Business Achievers ประเทศสิงคโปร์ และ**รางวัล Marketing Excellence Awards 2024 Thailand สาขา** Excellence in Consumer Insights/Market Research (Silver**) จาก** Marketing Interactive

 ธนาคารกรุงไทย เดินหน้าพัฒนานวัตกรรมทางการเงินอย่างสร้างสรรค์ เพื่อตอบโจทย์ความต้องการของลูกค้าทุกกลุ่มอย่างตรงจุด โดยให้ความสำคัญกับ ESG และแนวทางให้สินเชื่ออย่างรับผิดชอบและเป็นธรรม(Responsible Lending) และส่งเสริมให้ประชาชนทุกภาคส่วนสามารถเข้าถึงบริการทางการเงินอย่างทั่วถึง
ลดความเหลื่อมล้ำในสังคม เพื่อยกระดับชีวิตความเป็นอยู่ของคนไทยให้ดีขึ้นในทุกวัน ตามวิสัยทัศน์
**“กรุงไทย เคียงข้างไทย สู่ความยั่งยืน”**

**ทีม Marketing Strategy
4** กุมภาพันธ์ **2568**